**CONDIŢII DE PARTICIPARE**

Agenţia pentru Protecţia Mediului Cluj organizează examen pentru **promovarea** unui **funcţionar public de execuţie clasa I, în** **grad profesional imediat superior.**

În conformitate cu prevederile H.G. nr. 611/2008 *pentru aprobarea normelor privind organizarea şi dezvoltarea carierei funcţionarilor publici*, cu modificările şi completările ulterioare, precum și ale Ordonanței de Urgență a Guvernului nr. 57/2019 *privind Codul Administrativ,* cu modificările şi completările ulterioare:

**I. Funcţia publică** pentru care se organizează examen pentru promovarea în grad profesional imediat superior este următoarea:

* **consilier, clasa I, grad profesional superior** din cadrul Serviciului Monitorizare și Laboratoare– 1 funcţie;

**II. Concursul de promovare constă în următoarele probe:**

* Selecția dosarelor;
* Proba scrisă;
* Interviul.

**III. Condiţii de desfăşurare a concursului:**

* Data până la care se pot depune dosarele de înscriere: în termen de **20 de** **zile** de la afișarea concursului la sediul Agenției pentru Protecția Mediului Cluj;
* Instituţia publică la care se depun dosarele: Agenţia pentru Protecţia Mediului Cluj, Cluj-Napoca, Calea Dorobanţilor, nr 99.
* **Proba scrisă: 22.01.2020, ora 900.**
* Data și ora interviului se vor afișa împreună cu rezultatele la proba scrisă.

**IV. Bibliografia** va cuprinde în mod obligatoriu:

1. Ordonanța de Urgență a Guvernului nr.195/2005 *privind protecţia mediului,* aprobată cu modificări prin Legea nr. 265/2006, cu modificările și completările ulterioare;
2. Legea nr. 104/2011 *privind calitatea aerului înconjurător,* cu modificările şi completările ulterioare;
3. Hotărârea de Guvern nr. 1076/2004 *privind stabilirea procedurii de realizare a evaluării de mediu pentru planuri şi programe*, cu modificările şi completările ulterioare
4. Hotărârea de Guvern nr. 1000/2012 *privind reorganizarea şi funcţionarea Agenţiei Naţionale pentru Protecţia Mediului şi a instituţiilor aflate în subordinea acesteia*, cu modificările şi completările ulterioare;
5. Ordonanța de Urgență a Guvernului nr. 57/2019 *privind Codul Administrativ,* cu modificările şi completările ulterioare - [Partea a VI-a - *Statutul funcţionarilor publici, prevederi aplicabile personalului contractual din administraţia publică şi evidenţa personalului plătit din fonduri publice*](https://coduladministrativ.info/partea-a-vi-a-statutul-functionarilor-publici-prevederi-aplicabile-personalului-contractual-din-administratia-publica-si-evidenta-personalului-platit-din-fonduri-publice/) ;
6. *Constituția României* (republicată), cu modificările şi completările ulterioare.

**V. Condiţii de participare la examen**: Cele prevăzute de art. 479 din Ordonanța de Urgență a Guvernului nr. 57/2019 *privind Codul Administrativ,* cu modificările şi completările ulterioare

**VI.** **Dosarul de înscriere**:

Conform prevederilor art. 127 din Hotărârea Guvernului nr. 611/2008 *pentru aprobarea normelor privind organizarea şi dezvoltarea carierei funcţionarilor publici*, cu modificările și completările ulterioare, dosarul va cuprinde următoarele documente:

a) formularul de înscriere prevăzut în anexa nr. 3 la H.G nr. 611/2008, cu modificările și completările ulterioare;

b) copie de pe carnetul de muncă sau adeverinţa eliberată de compartimentul de resurse umane în vederea atestării vechimii în gradul profesional din care se promovează;

c) copii de pe rapoartele de evaluare a performanţelor profesionale individuale din ultimii 2 ani;

Persoană de contact: Izabella BUFTEA – consilier – Biroul Buget, Finanțe, Administrativ și Resurse Umane.